b'\n_START_ARTICLE_\nFilterpaber\n_START_PARAGRAPH_\nFilterpaber on puhtast tselluloosist valmistatud paber, mida kasutatakse filtreerimisel, s.t. tahke materjali eraldamiseks vedelikust v\xc3\xb5i gaasist._NEWLINE_Filterpaberit valmistatakse v\xc3\xa4ga erinevate parameetritega s\xc3\xb5ltuvalt vajadustest. Spetsiaalne filterpaber, millest on enamus anorgaanilisi aineid k\xc3\xb5rvaldatud ja millel on kindel tuhasisaldus, on kasutatav kvantitatiivses anal\xc3\xbc\xc3\xbcsis. Filterpaberist valmistatakse mitmeid eriotstarbelisi filtreid, nagu \xc3\xb5hufiltrid, kohvifiltrid, \xc3\xb5lifiltrid jm.'